Urbanus VIII
{{Papa |
Imago =  |
Nomen papae= Urbanus VIII |
Nomen =   Maffeus Barberinus |
Natus = (5 Aprilis 1568  |
Obit = 29 Iulii 1644)|
Predecessor =  Gregorius XV |
Papa = 1623 -  1644  |
Successor =  Innocentius X|
Vexillum = }} Urbanus VIII ' (natus Matthaeus Barberinus die 5 Aprilis 1568 Florentiae filius opulenti mercatoris - obiit die 29 Iulii 1644, Papa catholicus, episcopus Romanus a die 6 Augusti 1623 erat. 

 Vita 
Maffeus Barberinus studuit apud Collegium Romanum Societatis Iesu. Anno 1589 Doctor iuris Pisis fit.

Anno 1604 episcopus ac nuntius apostolicus in Francia a papa Clemente VIII factus est. Iam anno 1601 Maffeus Barberinus Lutetiam legatus extraordinarius ierat.

Anno 1606 Cardinalis Sanctae Romanae Ecclesiae a papa Paulo V creatus est. Post duos annos episcopus Spoletii, anno 1611 legatus in Bononia et demum anno 1617 praefectus Signaturae nominabatur.

 Pontificatus 
Die 18 Novembris 1626 Urbanus VIII Basilicam Vaticanam nuper perfectam dedicavit. Anno 1631 Papa Urbanus Ducatum Urvini Civitati Ecclesiae adiunxit, quae iam eum ab anno 1625 administrabat.

Pontificatu suo Urbanus Nepotismo favens propinquos ad summos sustulit honores. Luxuriosus et sumptuosus, ut erat, aes alienum civitatis ecclesiae a 16 millionibus scudorum ad 35 milliones auxit. Semper quaestus pecuniae quaerens non solum fortunam Romanorum tributis oneribusque ita gravavit, ut eum sua lingua "papa Gabella" (Italiane papam Tributum'') nominarent, sed etiam pars panthei iussit tecto denudari, ut ex aere tegiminis aulaeum berninianum altaris in basilica Sancti Petri fabricaretur. Praeterea concessit, ut Amphitheatrum Flavium ut lapicidinae exerceretur. Nimirum Romani tantam saevitiam indignati illam famosam statuam Pasquini decoraverunt hoc epigrammate: "Quod non fecerunt Barbari, Barberini fecerunt." Tales pasquinatae (ut voce utamur Italiana) innumerabiles traditae sunt: ultimam Romani pontifice mortuo gavisi et exsultantes adludentem ad apes in insigni familiae Pasquino hanc, tamquam inscriptionem sepulcralem, affixerunt:
"Pauca haec Urbani sint verba incisa sepulchro: 
Quam bene pavit Apes, tam male pavit Oves."

Nexus externus 

Papae
Nati 1568
Mortui 1644
Familia Barbarinorum
Alumni Collegii Romani
Alumni Universitatis Pisanae
Nuntii Apostolici
Episcopi Nazareni
Cardinales
Episcopi Spoletani